Арабын Барилдлага

Арабын Лиг ( Аль Жамиа Аль Арабийя) гэдэг нь баруун өмнөд Ази, умард болон дорнод Африкийн Араб үндэстэн зонхилох улсуудын хамтрах, хамжихийг дэмжих бүс нутгийн байгууллага юм. Араб дахины газар нутгийн төв этгээд, хотол зоны дийлэнх олонхийг төлөөлөх хил залгаа Египет, Ирак, Ливан, Саудын Араб, Сири, Чанад Йордан (хожим 1949 онд Йордан гэж нэрлэгдсэн) гэх 6 улс хамтран 1945 онд байгууллагыг үүсгэжээ. Одоогоор тус байгууллага нь 22 гишүүн оронтой (2011 оны 11 сард гишүүнээс түтгэлзэгдсэн Сири улсыг оруулсанаар), 4 ажиглагч гишүүнтэй болжээ. "Арабын орнуудын үйл хэрэг, сонирхолд нийцүүлж, аюулгүй байдал, тусгаар тогтнол, бүрэн эрхт байдлыг бататгахад эвсэх, гишүүн улсуудын хооронд ойр дотно харилцах" нь Арабын Барилдлагын гол зорилго гэж үзэгдэнэ. 

Араб дахины ашиг тус, соёл хөгжилийн төлөөх Арабын Барилдлагын Соёл, Боловсрол, Шинжлэх Ухааны Байгууллага, Арабын Барилдлагын Эдийн Засгийн Зөвлөл гэх мэт нийгэм, соёл, улс төр, эдийн засаг, шинжлэх ухааны хөтөлбөр хэрэгжүүлдэг хэд хэдэн хүрээлэн, байгууллагатай.

 Харьцуулалт 
Арабын Барилдлага ерөнхийдөө улс төрийн зорилготой учир Америк Тивийн Орнуудын Байгууллага, Европын Зөвлөл, Африкийн Нэгдэл зэрэгтэй төстэй. Гэвч, газар зүйн байрлалаас илүүтэйгээр соёлын ижилсэлд тулгуурласан байдгаар болвол Латин Хэлт Орнуудын Нэгдэл, Карибын Эвлэлтэй адилавтар.
Бүс нутгийн ойртон нягтрал харьцангуй сул, гишүүн орнуудын иргэний харъяалалыг хөнддөггүйгээрээ Европын Нэгдэлээс ялгаатай. Хэдий тийм ч, нэгдсэн Араб үндэсний үзэлийг дэмжих зарчимтай бөгөөд бүх гишүүн нь давхар Исламын Хамтач Байгууллагын гишүүн байдаг.

 Цахим холбоос 

 Арабын Лигийн албан ёсны цахим хуудас

 Лавлах бичиг 


Ангилал:Азийн байгууллага
Ангилал:Африкийн байгууллага
Ангилал:Олон улсын эрх зүйн байгууллага
Ангилал:Арабын нэгдлийн эрмэлзлэл
Ангилал:Ойрх Дорнод
Ангилал:Каирын байгууллага
Ангилал:Тунис хотын байгууллага
Ангилал:Арабын байгууллага
Ангилал:1945 онд байгуулагдсан